Njebjelčicy (JK/SN). Njebjelčicy budu k spočatkej noweho lěta wo dalšu posłužbu bohatše. Fyzioterapeutka Stefanie Zarjenkowa z Časec budźe wot 3. januara w nowej praksy při Njebjelčanskim sportnišću najwšelakoriše terapije poskićować. Wčera popołdnju witaše wona tam zhromadnje z mandźelskim a dźěćimi mnohich hosći, kotřiž běchu přeprošenje na předstajenje praksy rady sćěhowali. Wjesnjenjo, ale tež přećeljo a přiwuzni přejachu młodej žonje do noweho powołanskeho wotrězka zbožo a wuspěch.
Budyšin (SN/BŠe). W Sakskej dóstawamy mnohe jara dobre regionalne wudźěłki, kotrež angažowani ludźo produkuja a tak regionalnu hódnotu spěchuja. Swobodny stat chce akterow nětko podpěrać a tak je mjenowanej bioregio-modelowej regionaj załožił, w kotrymajž móhła syć nastać.
Wiesbaden (dpa/SN). W Němskej plahuja tak mało swini kaž minjene 25 lět nic wjace. Wobstatk wučinješe na dnju ličenja, 3. nowembra, 23,6 milionow skoćatow, zdźěli statistiski zarjad we Wiesbadenje. To je najniši niwow wot lěta 1996. Přirunujo z lětom 2020 je wobstatk wo 9,4 procenty abo dobre 2,4 miliony skoćatow woteběrał. Zdobom pomjeńši so ličba plahowarnjow na 18 800, štož wučinja minus 7,8 procentow. Hłowna přičina su spadowace płaćizny swinjaceho mjasa we wikowanju a wuwožowanju – a to woteběraceho naprašowanja dla. Afriska swinjaca mrětwa, kotruž běchu w juliju prěni króć tež w plahowarni domjacych swini w Němskej zwěsćili, eksport na mjezynarodnych wikach haći. Tež zwučenosće ludźi w zežiwjenju so měnjeja: Woni hižo dale a mjenje swinjaceho mjasa jědźa.
Hladajo na minjene dźesać lět je ličba swini w Němskej wo 13,8 procentow abo 3,8 milionow skoćatow woteběrała. Ličba zawodow pomjeńši so w samsnym času wo 39 procentow. Nowy trend porno tomu su dźeń a wjetše zawody: Jich přerězny wobstatk je wot 886 w lěće 2011 na dźensa 1 254 swini rozrostł.
Někotremužkuli je z Hórkow pochadźacy Elija Žur přez swoje parkurowe wideja w syći hižo znaty. Minjeny čas je młody Serb wjele we wukraju po puću był. Jako bě swoje wukubłanje na třěchikryjerja wotzamknył, poda so najprjedy do Portugalskeje, zo by z přećelemi swobodny čas wužiwał. Nawróćiwši so steješe před prašenjom, hdźe měł dźěłać – kotremu wužadanju chcył jako přichodnemu wotpowědować.
Skónčnje so wón rozsudźi znowa do wukraja hić, do Norwegskeje – a to cyle sam. Za to běchu mnohe přihoty trěbne. Tak dyrbješe swoje awto, z kotrymž chcyše so na něhdźe 1 400 kilometrow dołhi puć do sewjerneho kraja nastajić, dokładnje přepruwować dać.
Připowědźene zwyšenje minimalneje mzdy, kaž je nowa zwjazkowa koalicija SPD, Zelenych a FDP wobzamkła, je po wuprajenjach dźěłarnistwa Cyrobizny, požiwadła a hosćency dawno trěbna naprawa. Z njeje dźě móhli mnozy přistajeni w Budyskim wokrjesu profitować.
Wosebje po Jakubowym puću je stajnje wjele putnikow ducy, k čemuž je tež kniha Hape Kerkelinga „Ich bin dann mal weg“ přinošowała. Štóž pak nochce po swětoznatej čarje putnikować, móže so za puć Via sacra rozsudźić.
Budyšin (SN/BŠe). Marketingowa towaršnosć Hornja Łužica-Delnja Šleska (MGO) ze sydłom w sprjewinym měsće Budyšinje je w zašłymaj lětomaj ze swojimi partnerami za projekt „Via sacra – Přinošk k zachowanju a wabjenju zhromadneho herbstwa“, spěchowany přez Europsku uniju, intensiwnje wabiła. Kónc lěta pak němsko-čěski projekt wuběži, čehoždla so wudani wróćo zhladować a naprawy hódnoćić.
Turizm tež we wuchodnej Sakskej wažnu rólu hraje. Mjeztym je wjele poskitkow, kotrež maja so zwičnić. Turistiske zjednoćenstwa, kaž na přikład Nysowy kraj, pomhaja za region wabić. Tež serbscy turistikarjo su mjez čłonami tajkich zwjazkow.
Zhorjelc (AK/SN). Najebać pandemiju Turistiske zjednoćenstwo (TGG) kónčiny Nysowy kraj nadźijepołnje do přichoda zhladuje. To podšmórnyštaj turistiska koordinatorka Maja Daniel-Rublack a předsyda Ralf Brehmer na njedawnym posedźenju sobustawow w Zhorjelcu. „Nadźijam so, zo budźe 2022 dobre lěto za turizm. Wjeselu so na wuměnu nazhonjenjow z turistikarjemi a komunalnymi zastupjerjemi ze zhromadnym zaměrom, zo móhli Nysowy kraj dale wuwić“, rjekny Ralf Brehmer. W klětušim marketingowym a financnym planje je wjele ćežišćow zakótwjenych.
Tuchwilu ma zjednoćenstwo 80 čłonow, z nich je 57 z turistiskeho wobłuka. Jim přisłušeja tež Slepjanski Serbski kulturny centrum, Wochožanski park błudźenkow, towarstwo Serbski kulturny turizm a wjacore gmejny z kónčiny.
ces_Latn szl_Latn szl_Latn szl_Latn szl_Latn pol_Latn ces_Latn slk_Latn szl_Latn bos_Latn slk_Latn szl_Latn